Fjölmenni á útifundum
Tugir þúsunda tóku í dag þátt í útifundi í Washington, höfuðborg Bandaríkjanna í dag, við Lincoln minnismerkið. Fundinum var ætlað að þjappa hægrimönnum saman og var gagnrýnt að hann var haldinn réttum 47 árum eftir að mannréttindafrömuðurinn Martin Luther King hélt fræga ræðu við minnismerkið.
Það var Glenn Beck sem skipulagði fundinn en Beck stýrir þætti á Fox sjónvarpsstöðinni og liggur þar ekki á skoðunum sínum. Hann sagði það einskæra tilviljun, að fundurinn var haldinn á þessum degi.
Tveir mánuðir eru nú til þingkosninga í Bandaríkjunum og vonast repúblikanar til þess að ná meirihluta í fulltrúadeild Bandaríkjaþings og hugsanlega öldungadeildinni einnig en demókratar eru nú með meirihluta í báðum þingdeildum.
Meðal ræðumanna á fundinum var Sarah Palin, sem var varaforsetaefni repúblikana í síðustu forsetakosningum og er talin líkleg til að bjóða sig fram til forseta árið 2012.
Mannréttindaleiðtogar mótmæltu útifundinum og stóðu fyrir öðrum útifundi ekki langt frá á svæði þar sem til stendur að reisa minnismerki um Martin Luther King.
Tugir þúsunda tóku í dag þátt í útifundi í Washington, höfuðborg Bandaríkjanna í dag, við Lincoln minnismerkið.
Fundinum var ætlað að þjappa hægrimönnum saman.
Var gagnrýnt að hann var haldinn réttum 47 árum eftir að mannréttindafrömuðurinn Martin Luther King hélt fræga ræðu við minnismerkið.
Tveir mánuðir eru nú til þingkosninga í Bandaríkjunum.
Meðal ræðumanna á fundinum var Sarah Palin, sem var varaforsetaefni repúblikana í síðustu forsetakosningum.